b"\n_START_ARTICLE_\nSetge d'Hondarribia (1638)\n_START_SECTION_\nAntecedents\n_START_PARAGRAPH_\nFran\xc3\xa7a, rival del Sacre Imperi Romanogerm\xc3\xa0nic i d'Espanya, entr\xc3\xa0 a la guerra dels Trenta Anys al costat protestant doncs els Habsburg dominaven territoris a l'est de la frontera francesa i tenien influ\xc3\xa8ncia sobre les Prov\xc3\xadncies Unides, i la seva \xc3\xa0rea d'influ\xc3\xa8ncia rodejava Fran\xc3\xa7a, sent massa poderosos._NEWLINE_Fran\xc3\xa7a va atacar Oristany i les Avins i Espanya, en repres\xc3\xa0lia, va destruir les prov\xc3\xadncies franceses de Xampanya i Borgonya, va atacar Leucata, prendre les illes Lerins, que havien de servir com a base d'operacions per atacar la costa de Proven\xc3\xa7a i amena\xc3\xa7ar Par\xc3\xads en 1636 El 1637 Gaspar de Guzm\xc3\xa1n y Pimentel, el comte-duc d'Olivares llan\xc3\xa7\xc3\xa0 una ofensiva a les Corberes, contra Leucata que result\xc3\xa0 un frac\xc3\xa0s per\xc3\xb2 el fet que s'hagu\xc3\xa9s enva\xc3\xaft el sol franc\xc3\xa8s en provoc\xc3\xa0 la reacci\xc3\xb3._NEWLINE_Com que a la frontera del Rossell\xc3\xb3 estacionaven les tropes de l'ex\xc3\xa8rcit castell\xc3\xa0 rebutjat a Leucata, l'atac franc\xc3\xa8s es dirig\xc3\xad a l'altra punta dels Pirineus. El pla franc\xc3\xa8s combinava una invasi\xc3\xb3 terrestre sota el comandament d'Enric II de Borb\xc3\xb3-Cond\xc3\xa9 amb l'atac de la flota de l'Atl\xc3\xa0ntic manada per Henri Escoubleau de Sourdis.\n_START_SECTION_\nFinal del setge\n_START_PARAGRAPH_\nEl 7 de setembre de 1638 l'ex\xc3\xa8rcit de Felip IV de Castella dirigit per Francisco de Orozco i Gerolamo Maria Caracciolo, el marqu\xc3\xa8s de Torrecuso, baixa de les faldes del Jaizkibel fins a les muralles, arribant als ravals i lluiten amb els francesos, que aconsegueixen fugir cap a Irun a trav\xc3\xa9s dels aiguamolls del Bidasoa, on moren molts homes, o per la marina cap al Castell de Higuer on despr\xc3\xa9s cremar el castell, embarquen en els vaixells francesos.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nEls francesos van tenir de 1.200 a 2.000 morts en combat o ofegats, entre ells uns trenta nobles, i es van fer uns mil presoners i es van capturar 23 peces d'artilleria._NEWLINE_Tot i la derrota a terra, amb la flota de la Corunya destru\xc3\xafda a la batalla de Getaria, Henri Escoubleau de Sourdis va atacar el port per evitar la seva reconstrucci\xc3\xb3 el 8 de juny de 1639 a la batalla de la Corunya."